Alumīnija hidroksīdi

Alumīnija hidroksīdi ir amorfas vai kristāliskas vielas ar mainīgu sastāvu, kuras bieži apraksta ar formulu Al(OH)3. Amorfiem alumīnija hidroksīdiem, Al2O3.xH2O, ko apzīmē par alumīnija hidrātiem jeb geliem, mainīgs ūdens saturs. Kristāliskie alumīnija hidroksīdi eksistē kā AlOOH un Al(OH)3 vairākās modifikācijās, kuru rašanos galvenokārt ietekmē temperatūra, spiediens, vides pH, koncentrācija, laiks. Alumīnija hidroksīdi ir alumīnija oksīda ražošanas starpprodukts. Alumīnija hidroksīdu maisījums ir galvenais alumīnija rūdas (boksīta) komponents.

Kategorija:Alumīnijs
Kategorija:Hidroksīdi